CELEX: 32012R0656
Language: mt
Date: 2012-07-13 00:00:00
Title: Regolament tal-Kummissjoni (UE) Nru 656/2012 tat- 13 ta’ Lulju 2012 li jistabbilixxi projbizzjoni għas-sajd taċ-ċiċċirell fl-ilmijiet tal-UE taż-żoni IIa, IIIa u IV esklużi l-ilmijiet sa sitt mili mil-linji bażi tar-Renju Unit f'Shetland, Fair Isle u Foula minn bastimenti li jtajru l-bandiera tad-Danimarka

19.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 189/1
            
         REGOLAMENT TAL-KUMMISSJONI (UE) Nru 656/2012
   tat-13 ta’ Lulju 2012
   li jistabbilixxi projbizzjoni għas-sajd taċ-ċiċċirell fl-ilmijiet tal-UE taż-żoni IIa, IIIa u IV esklużi l-ilmijiet sa sitt mili mil-linji bażi tar-Renju Unit f'Shetland, Fair Isle u Foula minn bastimenti li jtajru l-bandiera tad-Danimarka
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd (1), u b'mod partikolari l-Artikolu 36(2) tiegħu,
   Billi:
   
               (1)
            
            
               Regolament ta’ Implimentazzjoni tal-Kummissjoni (UE) Nru 368/2012 tas-27 ta’ April 2012 li jemenda r-Regolament tal-Kunsill (UE) Nru 44/2012 li jiffissa għall-2012 l-opportunitajiet tas-sajd disponibbli fl-ilmijiet tal-UE u, għall-bastimenti tal-UE, f’ċerti ilmijiet mhux tal-UE għal ċerti stokkijiet tal-ħut li huma suġġetti għal negozjati jew ftehimiet internazzjonali (2), jemenda l-kwoti taċ-ċiċċirell fl-ilmijiet tal-UE taż-żoni IIa, IIIa u IV esklużi l-ilmijiet sa sitt mili mil-linji bażi tar-Renju Unit f'Shetland, Fair Isle u Foula għall-2012.
            
         
               (2)
            
            
               Mill-informazzjoni li waslet għand il-Kummissjoni, jirriżulta li l-qabdiet li saru tal-istokk imsemmi fl-Anness ta' dan ir-Regolament minn bastimenti li jtajru l-bandiera tal-Istat Membru msemmi hemmhekk jew irreġistrati fih eżawrew il-kwota allokata lilhom għall-2012.
            
         
               (3)
            
            
               Għalhekk, jeħtieġ li jiġu pprojbiti l-attivitajiet tas-sajd għal dak l-istokk,
            
         ADOTTAT DAN IR-REGOLAMENT:
   Artikolu 1
   Eżawriment tal-kwota
   Il-kwota tas-sajd għall-2012 allokata lill-Istat Membru msemmi fl-Anness ta' dan ir-Regolament għall-istokk imsemmi hemmhekk għandha titqies bħala eżawrita mid-data stipulata f’dak l-Anness.
   Artikolu 2
   Projbizzjonijiet
   L-attivitajiet tas-sajd għall-istokk imsemmi fl-Anness ta' dan ir-Regolament minn bastimenti li jtajru l-bandiera tal-Istat Membru msemmi hemmhekk jew irreġistrati fih għandhom jiġu pprojbiti mid-data stipulata f’dak l-Anness. B’mod partikolari, għandu jkun ipprojbit li jinżamm abbord, jiġi ttrażbordat, ittrasportat, jew jinħatt l-art, ħut minn dak l-istokk li jinqabad minn dawk il-bastimenti wara dik id-data.
   Artikolu 3
   Dħul fis-seħħ
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, it-13 ta’ Lulju 2012.
      
         
            Għall-Kummissjoni, F'isem il-President,
         Lowri EVANS
         
            Direttur Ġenerali għall-Affarijiet Marittimi u s-Sajd
         
      
   
   
      (1)  ĠU L 343, 22.12.2009, p. 1.
   
      (2)  ĠU L 116, 28.04.2012, p. 17.
   
      ANNESS
      
                  Nru
               
               
                  10/T&Q
               
            
                  Stat Membru
               
               
                  Id-Danimarka
               
            
                  Stokk
               
               
                  SAN/*234_1 u SAN/*234_2
               
            
                  Speċi
               
               
                  Ċiċċirell (Ammodytes spp.)
               
            
                  Żona
               
               
                  L-ilmijiet tal-UE taż-żoni Iia, IIIa u IV esklużi l-ilmijiet sa sitt mili mil-linji bażi tar-Renju Unit f'Shetland, Fair Isle u Foula.
               
            
                  Data
               
               
                  31.5.2012